94. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 482 της 22/29 Σεπτ. 1988 (ΦΕΚ Α΄216) Προσαρμογή διατάξεων του Β.Δ.665/1962 (ΦΕΚ 167 τ.Α΄) προς τις ρυθμίσεις του Νόμ.1586/1986 «Βαθμολογική διάρθρωση των θέσεων του Δημοσίου, νομικών προσώπων δημοσίου δικαίου και των οργανισμών τοπικής αυτοδιοίκησης και άλλες διατάξεις. Έχοντας υπόψη τις διατάξεις: α. Της παρ.2 του άρθρ.16 του Νόμ.1586/1986 (ΦΕΚ 37 Α΄) «Βαθμολογική διάρθρωση των θέσεων του Δημοσίου, νομικών προσώπων δημοσίου δικαίου και των οργανισμών τοπικής αυτοδιοίκησης και άλλες διατάξεις». β.Των παρ.1 και 2 του άρθρ.114 του Π.Δ/τος 611/1977 «περί κωδικοποιήσεως εις ενιαίον κείμενον, υπό τον τίτλον «Υπαλληλικός Κώδιξ» των ισχυουσών διατάξεων των αναφερομένων εις την κατάστασιν των υπαλλήλων του Δημοσίου και των Ν.Π.Δ.Δ.». 2.Ζ.η.88-94 Ιατροφαρμακευτική-Νοσοκομειακή περίθαλψη-΄Εξοδα κηδείας γ.Του άρθρ.2 του Ν.Δ/τος 3975/1959 «περί συμπληρώσεως του Νόμ.2795/1954 και επεκτάσεως διατάξεων αφορωσών την νοσοκομειακήν και την φαρμακευτικήν περίθαλψιν και έξοδα κηδείας των δημοσίων πολιτικών υπαλλήλων και εις τους στρατιωτικούς». δ.Την 360/1988 γνωμοδότηση του Συμβουλίου της Επικρατείας μετά από πρόταση του Υπουργικού Συμβουλίου, αποφασίζουμε: Άρθρ.1.-(Αντικαθίσταται το άρθρ.12 Β.Δ. 665/1962, ανωτ.αριθ.27). Άρθρ.2.-1.Όσοι δεν συμπεριλαμβάνονται στο Δ/γμα αυτό, λόγω υπαγωγής τους σε ειδικές διατάξεις, η θέση νοσηλείας καθορίζεται βάσει μισθολογικού κλιμακίου ή αντιστοιχίας των αποδοχών τους με μισθολογικό κλιμάκιο, ως εξής: α)Από το 2 ο  μισθολογικό κλιμάκιο και πάνω Α΄ θέση. β)Από 2 ο  μέχρι και το 3 ο  μισθολογικό κλιμάκιο Βα΄ θέση. γ)Από το 14 ο  μισθολογικό κλιμάκιο και κάτω Ββ΄ θέση. 2.Οι σύζυγοι ή συνταξιοδοτούμενες χήρες και τα προστατευόμενα μέλη της ανωτέρω κατηγορίας προσώπων του παρόντος άρθρου, νοσηλεύονται, προκειμένου για τις περιπτ. α΄ και β΄ του ιδίου άρθρου στη Βα΄ θέση και για την περίπτ. γ΄ στην Ββ΄ θέση. 